**Важна информация относно изменения на мерките за влизане в Румъния**

На 3ти февруари 2022 г. правителството на Румъния прие следните извънредни постановление, касаещи режима на влизане в страната във връзка с COVID-19 и вътрешните мерки:

1. Извънредно постановление, модифициращо срока на валидност на цифровите сертификати на ЕС за ваксинация за целите на пътуване, чрез което Румъния официално транспонира приетото на европейско ниво решение, въвеждащо валидност от 270 (9 месеца) на сертификата за завършен курс.
2. Извънредно постановление, модифициращо изискванията за попълване на Електронен формуляр за влизане в страната (Passenger Location Form-PLF) за влизащите или преминаващите през Румъния, което:
3. Удължава срокът за попълване – в рамките на до 72 часа преди влизането в Румъния. Запазва се възможността, по изключение, PLF да бъде попълнен и максимум до 24 часа след влизането;
4. Въвежда изключение от изискването за попълване на PLF при всяко пътуване за следните категории лица, свързани с морския транспорт:

* Морски и речен навигационен персонал, както и персонал обслужващ морски платформи;
* Навигационен персонал на борда на кораби и хеликоптери и персонал, обслужващ морските платформи, разположени в изключителната икономическа зона на Румъния, които не пътуват на територията на друга държава;
* Лица, които с цел пътуване до месторабота пресичат държавната граница най-малко веднъж на 24 часа.

Същите са длъжни еднократно да попълнят PLF формуляра при първо влизане в Румъния, като при попълването са длъжни да отбележат отметка за изключение (“personal exceptat”). При следващо пътуване в същото качество, не е необходимо отново да се попълва PLF.

1. Намалява се минималният размер на глобата за неспазване на изискването за попълнен PLF – от 2000 на 500 румънски леи (около 100 евро)
2. Срокът на действие на състоянието на тревога заради пандемията COVID-19 на територията на страната е удължен с допълнителни 30 дни, считано от 7 февруари 2022 г. Премахната е необходимостта от зелен сертификат за достъп до хранителните магазини в търговските центрове, при условие, че бъдат обособени специални коридори за влизане и при ограничаване на броя на клиентите.